Апольскі ўніверсітэт

Апольскі ўніверсітэт () — вышэйшая навучальная ўстанова ў горадзе Аполе ў Польшчы.

 Агульная характарыстыка 
Апольскі ўніверсітэт — адзін з васямнаццаці дзяржаўных класічных універсітэтаў у Польшчы, які базуецца ў горадзе Аполе. Быў утвораны ў 1994 годзе ў выніку аб’яднання Вышэйшай педагагічнай школы імя Сілезскіх паўстанцаў (заснавана ў 1950 годзе ва Уроцлаве і пераведзена ў 1954 годзе ў Аполе) і апольскага філіяла Люблінскага каталіцкага ўніверсітэта (размяшчаўся ў Нысе), заснаванага на шматгадовым вопыце Вышэйшай духоўнай семінарыі ў Нысе, дзе працавалі навуковыя кадры былога багаслоўскага факультэта Універсітэта Яна Казіміра ў Львове. Універсітэт выводзіць свае традыцыі са спробы ў XVI стагоддзі стварыць Пястаўскі ўніверсітэт у Бжэгу князем Ежы II і ў Нысе ў XVII стагоддзі ўроцлаўскім біскупам Карлам Габсбургам.

Навучанне студэнтаў вядзецца на 47 асноўных кірунках стацыянарнай і завочнай форм навучання. На працягу апошніх гадоў універсітэт з’яўляецца міждысцыплінарнай научальнай установай з перавагай гуманітарных спецыяльнасцей. У яго складзе дзейнічае 12 факультэтаў, 20 інстытутаў і 12 міжвузаўскіх падраздзяленняў.

Установа мае 771 навукова-метадычных супрацоўнікаў (з іх 60 — на пасадзе прафесара звычайнага, 155 — на пасадзе прафесара надзвычайнага, 387 — на пасадзе ад’юнкта, 80 — на пасадзе асістэнта, 84 — на пасадзе старшага выкладчыка і 5 выкладчыкаў). З пункту гледжання атрыманых навуковых ступеняў ва ўніверсітэце працавалі: 87 прафесараў, 165 хабілітаваных дактароў і 350 дактароў філасофіі.

 Структура 

 Факультэты 
 Багаслоўскі факультэт
 Медыцынскі факультэт
 Прыродазнаўчы факультэт
 Факультэт мастацтваў
 Факультэт матэматыкі, фізікі і інфарматыкі
 Факультэт медыцынскіх навук
 Факультэт навук аб палітыцы і сацыяльных камунікацыях
 Факультэт права і адміністрацыі
 Факультэт сацыяльных навук
 Факультэт хіміі
 Філалагічны факультэт
 Эканамічны Факультэт

 Інстытуты 
 Інстытут біялогіі
 Інстытут хіміі
 Інстытут эканомікі і фінансаў
 Інстытут фізікі
 Інстытут сацыяльна-эканамічнай геаграфіі і прасторавай эканомікі
 Інстытут гісторыі
 Інстытут інфарматыкі
 Інстытут экалагічнай інжынерыі і біятэхналогій
 Інстытут лінгвістыкі
 Інстытут медыцынскіх навук
 Інстытут навук аб літаратуры
 Інстытут палітычных навук і адміністрацыі
 Інстытут навук аб кіраванні і якасці
 Інстытут навук аб здароўі
 Інстытут педагагічных навук
 Інстытут правазнаўства
 Інстытут багаслоўскіх навук
 Інстытут псіхалогіі
 Інстытут візуальных мастацтваў

 Спасылкі 

 Афіцыйная інтэрнэт-старонка ўніверсітэта

Катэгорыя:Навучальныя ўстановы з польскай мовай навучання
Катэгорыя:Аполе
Катэгорыя:1994 год у Польшчы
Катэгорыя:Універсітэты Польшчы